open-index/open-wikipedia-markdown huggingface dataset:
Nagrada Branko Ćopić

’’’Nagrada Branko Ćopić’’’ se dodeljuje od strane Zadužbine Branka Ćopića. Zadužbina je osnovana 1989. željom dr Bogdanke Ilić Ćopić, supruge književnika i akademika Branka Ćopića, i njeno sedište je u Srpskoj akademiji nauka i umetnosti. Cilj osnivanja Zadužbine je nagrađivanje pisaca za dela, napisana i objavljena na srpskom jeziku. 

Dodeljuju se dve nagrade, za ’’’prozu’’’ i za ’’’poeziju’’’, svake godine za dela visoke umetničke vrednosti. Članovi Zadužbine biraju iz reda Odeljenja jezika i književnosti SANU, i koji su ujedno i članovi žirija Zadužbine za dodelu nagrade.

Predsednik Zadužbine „Branko Ćopić“ je Svetozar Koljević.

## Dosadašnji dobitnici
Mlad i zdrav kao ruža

***Mlad i zdrav kao ruža*** je jugoslovenski igrani film snimljen 1971. u režiji Jovana Jovanovića. Pripada jugoslovenskom Crnom talasu.

## Radnja
Protagonista, koga tumači Dragan Nikolić, je mladi beogradski kriminalac koji se bavi „pozajmljivanjem“ automobila i sitnim prestupima. Usput prepričava publici svoje zločine i doživljaje, sumirajući da je svaki pokušaj da se rehabilituje propao. Nakon što privuče pažnju milicijskog inspektora i postane njegov saradnik, brzo preuzima sav organizovani kriminal u gradu. Radnja prikazuje kako vremenom jača njegova moć, uticaj i popularnost, te postaje ne samo slavna ličnost nego i idol mladim sledbenicima koji za njega doslovno preuzimaju objekte u gradu. Zajedno sa svojim pratiocima preuzima hotel Jugoslavija. Počinje policijska potera i kamera prati Stevana u pokušaju bekstva, tokom kog ga upuca policajac. Scenu prekida snimak Stevana kako sedi ispred kafića, gde publici poručuje da je odmazda nad zločincima moguća samo u filmovima, a da stvarni kriminalci ostaju nekažnjeni za svoje zločine. Film završava replikom „Ja sam vaša budućnost“.

## Uloge

* Dragan Nikolić: Stiv
* Aleksandar Gavrić: inspektor
* María Baxa
* Danilo Stojković

## Premijera i cenzura
*Mlad i zdrav kao ruža* je postao jedan od najopskurnijih filmova jugoslovenske kinematografije, pre svega zbog toga što je neposredno nakon premijere stavljen u bunker gde je proveo nekoliko decenija zbog pritiska tadašnjeg jugoslovenskog komunističkog režima, koji je protagonistu koji vodi nasilnu pobunu smatrao neprihvatljivim sadržajem. Premijera je takođe koincidirala sa još nekoliko filmova kao što su *[[Plastični Isus]]* i ** koji su izazvali režimsku reakciju i obračun sa filmskim pokretom Crnog talasa. Prva javna projekcija filma nakon raspada Jugoslavije održana je 2006. godine u okviru FEST-a.

## Stil i tematika
Nikolićev film, koji je inspiraciju pronašao u tada u svetu prilično popularnim politički angažovanim filmovima koji su promovirali antiestablišmentsku pobunu, je napravljen u stilu francuskog Novog talasa, a što je uključivalo ne-linearnu naraciju i unutrašnji monolog protagonista koji prati radnju. Većina filma snimljena je kamerom iz ruke, čime je postignut izgled dokumenarnog filma.

Zbog završnih reči protagonista „Ja sam vaša budućnost“ je od dela kritike proglašen „proročanskim“, pre svega zbog sličnosti glavnog lika sa kriminalcima kao što su Arkan, kao i aluzija na bliske veze jugoslovenskih tajnih službi sa organizovanim kriminalom koje će imati značajan uticaj na događaje u Jugoslaviji i Srbiji 1990-ih.

## Nasleđe
Jugoslovenska kinoteka je, u skladu sa svojim ovlašćenjima na osnovu Zakona o kulturnim dobrima, 28. decembra 2016. godine proglasila sto srpskih igranih filmova (1911–1999) za kulturno dobro od velikog značaja. Na toj listi se nalazi i film *Mlad i zdrav kao ruža*.

## Izvori


## Vanjske veze
* 
* O filmu u Glasu javnosti 
*
Moja luda glava

***Moja luda glava*** je jugoslovenska akciona filmska komedija snimljena 1971. godine u režiji Vuka Vuča. Predstavljao je svojevrsnu parodiju špijunskih ili *[[eurospy|eurospaj]]* filmova koji su bili izuzetno popularnih u Evropi prethodne decenije.

## Radnja

Doživljaji inspektora čiji su protivnici zločinci koji ne biraju sredstva u svojim mračnim poduhvatima, posle mnogih vratolomija uz saradnju lepe žene, tajnog agenta Interpola, uspeva da se obračuna sa banditima.

## Uloge

## Vanjske veze
* 
* Moja luda glava - filmska banka
Kapetan iz Kepenika (TV drama)

***Kapetan iz Kepenika*** je jugoslovenska TV drama u produkciji RTV Beograd emitovana 1971. godine. Predstavlja adaptaciju istoimenog pozorišnog komada nemačkog pisca Karla Cukmajera inspirisanog istinitim događajem u carskoj Nemačkoj početkom 20. veka. Režirao ju je Sava Mrmak.

## Uloge

## Vanjske veze
*
Bogdan Stancu

**Bogdan Sorin Stancu** (Pitești, 28. lipnja 1987.) je rumunjski nogometaš i reprezentativac koji trenutno igra kao napada ili lijevo krilo za turski Gençlerbirliği. Za reprezentaciju je debitirao 2010. godine.

Stancu je profesionalnu karijeru započeo u klubu Argeș Pitești, iz kojega je bio na kratkoj posudbi u CS Mioveniju. Zbog neregularnosti u ugovoru, Stancu je ubrzo napustio klub i potpisao za Unireu Urziceni. Tokom ljeta 2008., nakon dvije godine u Unirei, Stancu je potpisao za Steauu Bukurešt i tokom prve sezone bio najbolji klupski strijelac s 11 golova. U prvoj polovici sezone 2010–11., Stancu je u 27 utakmica postigao 16 golova, što je bilo dovoljno da ga Galatasaray kupi za €5,000,000. Nakon što u turskom klubu nije imao pretjerano uspjeha, odlazi u Orduspor, prvo na posudbu, a onda i za stalno. Nakon što je Orduspor ispao u drugu ligu, Stancu je potpisao za Gençlerbirliği.

Tokom 2010. godie je debitirao za seniorsku reprezentaciju, ušavši kao zamjena za Daniela Niculaea u utakmici protiv Albanije; u istoj je utakmici postigao svoj prvi reprezentativni gol.
Mátészalka

**Mátészalka** čita se *Metesalka* (njemački: *Salka*) je grad na sjeveroistoku Mađarske od 16,902 stanovnika

Mátészalka administrativno podpada pod Županiju Szabolcs-Szatmár-Bereg u kojoj je treći grad 
po veličini..

## Geografija

Mátészalka leži u Alföldu, udaljena 52 km istočno od županijskog 
centra Nyíregyháze.

## Historija

Ime grada sintagma od mađarskih riječi - *Máté* (što je mađarski oblik od latinskog *Matheus* i 
*Szalka* a to je vjerojatno bilo lično ime turskog porijekla, od *salya* - tvrdoglav, svojeglav.

Naselje je prvi put dokumentirano 1216. pod imenom *Máté*, Dok  *Szalka* ima od 1270. status trgovišta. 
Današnja Mátészalka je novo nasalje nastalo spajanjem  Máté, Külszalke i Belszalke, koje je 1969. dobilo status grada.

## Pobratimski gradovi

* , Mukačevo
* , Carei
* , Zevenaar
* , Oberkochen
* , Vittoria

## Reference

## Vanjske veze

* ''Službene stranice Mátészalke'' 
* ''Szatmári Múzeum''
Máriapócs

**Máriapócs** čita se *Marijapoč* je grad na sjeveroistoku Mađarske od 2,153 stanovnika, koji administrativno podpada pod Županiju Szabolcs-Szatmár-Bereg.

## Geografija

Máriapócs leži u Alföldu, udaljen 30 km jugoistočno od županijskog 
centra Nyíregyháze.

## Historija

Mjesto je prvi put dokumentirano 1280., pod imenom *Pócs* (a to je mađarskom - *Petar*). Prefiks *Mária* dodan je u 18. vijeku, zbog istoimene crkve u mjestu. Zna se da je mjesto od  16. vijeka bilo  feud porodice Báthory.

Máriapócs je od 18. vijeka  postao jedan od centara grkokatolika. koji su 1749. izgradili svoj manastir
Od 1816. mjesto ima status trgovišta, a od 1993. i status grada.

## Reference

## Vanjske veze

* ''Službene stranice Máriapócsa''
Vlad Chiricheș

**Vlad Iulian Chiricheș** (Bacău, 14. studenog 1989.) je rumunjski nogometaš i aktualni reprezentativni kapetan. Trenutno igra kao stoper za talijanski klub Napoli, odakle je prešao iz Tottenhama. Za reprezentaciju je debitirao 2011. godine u utakmici protiv Luksemburga, a kapetansku vrpcu je prvi put nosio 2013. godine u utakmici protiv Mađarske.
Dimitri Payet

**Florent Dimitri Payet** (Saint-Pierre, 29. ožujka 1987.) je francuski nogometaš i bivši reprezentativac. Uglavnom igra kao ofenzivni vezni, mada može igrati i u napadu.

Payet je rođen na francuskom otoku Réunion, gdje je i počeo nogometnu karijeru, igrajući za lokalne klubove AS Saint-Philippe i JS Saint-Pierroise. Godine 1999. seli u Francusku, gdje potpisuje za Le Havre AC. Payet je četiri godine proveo u klubu prije nego se vratio kući i dvije godine igrao za AS Excelsior. Godine 2005. potpisuje za FC Nantes te, nakon uspješne druge sezone u klubu, odlazi u AS Saint-Étienne, s kojim potpisuje četverogodišnji ugovor. U tom je klubu Payet prvi put igrao u europskom klupskom natjecanju, zaigravši u UEFA Kupu. Tokom 2010. godine, proglašen je igračem mjeseca u izboru UNFP-a zbog velike pomoći svom klubu. Nakon te sezone, u lipnju 2011., potpisuje za Lille OSC, odakle 2013. odlazi u Olympique de Marseille. Nakon dvije sezone na jugu Francuske, potpisuje za West Ham United, gdje postaje jedan od najboljih igrača. U siječnju 2017. godine, ponovno potpisuje za Marseille, gdje igra do 2023. godine.

Payet je jedno vrijeme igrao za U-21 reprezentaciju Francuske prije nego ga je Laurent Blanc 2010. godine prvi put pozvao u seniorsku reprezentaciju. Debitirao je 2010. godine protiv Rumunjske u kvalifikacijama za UEFA Euro 2012., ušavši kao zamjena s klupe.
At-Tawba

**At-Tawba** ili **et-Tevba** (, dosl. "Pokajanje"), također poznata kao **Bera** ("Ultimatum" ili u prijevodu Besima Korkuta "Obznana"), je deveta sura u Kur'anu. Ima 129 ajeta i jedna je od posljednjih "medinskih sura".

Početak sure je objavljen u vrijeme rata i ta tema prevladava na početku ove sure.

## "Bismila"

Ova je sura jedina koja ne počinje *Bismillom* (riječi: "U ime Allaha, Milostivog, Samilosnog"). Različita su tumačenja toga među islamskim učenjacima. Ibn-Kesir u svome tefsiru navodi citat od Osmana ibn Affana da ju je izostavio u prvom pisanom primjerku Kur'ana (pogledati članak Kur'an) samo zato jer "je preselio Allahov Poslanik, a nije nam objasnio da je ona (bismila) iz nje" (sura "Et-Tevba").

## Obznana
Početak sure navodi prekid ugovora koji su politeisti iz Meke imali s prvim muslimanima. U tom se ugovoru dopuštalo naizmjenično obavljanje vjerskih obreda, jedne godine mnogobošcima iz Meke, a druge godine muslimanima.
Ovi kur'anski ajeti ukidaju prava politeistima da obavljaju svoje obrede pored svetog mjesta muslimana – Kabe, jer su podrazumijevali obrede koji su neprihvatljivi u islamu, kao što je obilazak oko svete Kabe bez odjeće i obožavanje drugih bogova na mjestu hrama koji je izgradio Poslanik Ibrahim (Abraham) jednome Bogu.

Muslimani se od petog ajeta pa do kraja cijele sure podstiču na ratovanje s politeistima odmah nakon "4 sveta mjeseca", međutim:
* "*Sa mnogobošcima s kojima imate zaključene ugovore koje o­ni nisu ni u čemu povrijedili, niti su ikoga protiv vas pomagali, ispunite ugovore do ugovorenog roka. Allah zaista voli pobožne*" (Et-Tevba, 4)

## "Veliki hadždž"
Termin "Veliki hadždž" spomenut je u 3. ajetu. To je suprotan termin od običaja arapskih mnogobožaca da dan prinošenja žrtvi kod Kabe nazivaju "mali hadždž". O terminu "veliki hadždž" govori se u nekoliko hadisa:

* *Prenosi Ibn-Džerir od Abdurahmana bin Ebu-Bekra, a on od svog oca da je rekao: "Tog dana sjedio je Allahov Poslanik na svojoj devi, a ljudi su držali za njen povodac, pa je rekao: 'Koji je danas dan?' Šutjeli smo toliko da smo pomislili da će ga nazvati drugim imenom, pa je rekao: 'Zar ovo nije dan Velikog hadždža?'"

== Povezano ==
* [[Kur'an]]
* [[Najstariji Kur'an]]

== Reference ==

* *Kur'an s prevodom*, Besim Korkut
* *Tefsir Ibn-Kesira*
* *Encyclopaedia of Islam'' - Brill
Al-Kafirun

**Al-Kafirun** ili **el-Kafirun** (; dosl. "Nevjernici") je 109. sura svete islamske knjige Kur'ana. Sadrži 6. ajeta i jedna je od najkraćih sura jer se nalazi pri samom kraju Kur'ana. Spada u takozvane mekanske sure, koje su objavljene u Meki. 

## Sadržaj sure

## Reference
Junus (sura)

**Junus** ili **Yunus** () je 10. sura svete knjige muslimana, Kur'ana. Ima 109 ajeta i svrstava se u mekanske sure tj. one koje su objavljene dok je Muhamed boravio u Meki.

## Sadržaj
### Elif-Lam-Mim
Početak sure Junus, kao i početak sure El-Bekara, počinje sa tri slova arapskog jezika, međusobno povezana: المِِ. Različita su mišljenja Islamskih učenjaka u vezi značenja ovog ajeta. Ibn Kesir u svome Tefsiru navodi pet mišljenja od kojih navodi kao najjače da su to takozvani "Mutešabih" ajeti.

### "Uzvisio se na Arš"

Prvi dio sure spominje stvaranje Nebesa i Zemlje u šest vremenskih razdoblja, i da se nakon stvaranja Allah uzvisio na Arš (Prijesto) Zatim se pominje povratak Bogu nakon života na ovome svijetu i nagrada odnosno kazna vjernicima ili nevjernicima. U 5. ajetu se govori o Božijem stvaranju Sunca i Mjeseca i određivanju njihovog položaja "da biste znali računanje vremena". Dalje se kaže da je smjena dana i noći i u onome što je Allah stvorio dokaz za ljude koji se Boga boje. Za one koji se ne boje Boga prebivalište će biti pakao. A to su: "Oni koji ne očekuju da če pred Boga stati", oni koji su zadovoljni životom na ovome svijetu i koji su na njemu smireni" i "oni koji su prema Božijim dokazima ravnodušni". Dalje se pominju ljudi da su i prije njih živjeli narodi kojima su "donošeni jasni dokazi" i koji u njih nisu vjerovali pa su bili kažnjeni.

### Priča o Nuhu (Noje)
Od 71. ajeta pa do 73. se spominje priča o Poslaniku Nuhu (Noje).
* "Kaži im povijest o Nuhu! Kad o­n reče narodu svome: "O narode moj, ako vam je dodijao moj boravak među vama i moje opominjanje Allahovim dokazima - a ja se stalno uzdam u Allaha - o­nda se, zajedno sa božanstvima svojim, odlučite, i to ne krijte; zatim to nada mnom izvršite i ne odgađajte! A ako glave okrenete - pa, ja od vas nikakvu nagradu ne tražim, mene će Allah nagraditi, meni je naređeno da budem musliman. Ali, nazvaše ga lašcem, pa mi u lađi njega i o­ne koji bijahu uz njega spasismo i namjesnicima ih učinismo, a o­ne koji dokaze Naše nisu priznavali potopismo, pa pogledaj kako su završili o­ni koji se na opomene nisu osvrtali!"

### Priča o Musau (Mojsije)
od 75. pa do 92. ajeta se spominje događaj sa Poslanikom Musaom (Mojsije), njegovo slanje faraonu u Egipat, prelazak Jevreja preko Crvenog mora, i potapljanje faraonove vojske i samog faraona koji je prilikom utapljanja povikao:
* "Ja vjerujem da nema drugog Boga osim Onoga u kojeg vjeruju Izraelćani i ja se pokoravam"
Božiji odgovor na njegov povik je bio:
* "Zar sada, a prije si neposlušan bio i razdor sijao?! Danas ćemo izbaviti samo tijelo tvoje da bi bio poučan primjer o­nima poslije tebe"

### Priča o Junusu
Priča po kojoj je sura dobila ime je zapravo samo jedan ajet u kome se kaže:
* "Zašto nije bilo nijednog grada koji je povjerovao i kome je vjerovanje njegovo koristilo, osim naroda Junusova, kome smo, kada je povjerovao, sramnu patnju u životu na ovome svijetu otklonili i život mu još neko vrijeme produžili?"

## Povezano
* Junus

## Reference

## Vanjske veze
* Prijevod sure "Junus"
Nokaut (film)

***Nokaut***  je jugoslovensko-italijanski igrani film snimljen 1971. godine u režiji Bore Draškovića. Protagonist, koga tumači Milan Galović je mladić koji se nakon nekoliko godina provedenih u Njujorku vraća u rodnu Jugoslaviju zajedno sa lepom i bogatom američkom devojkom (koju glumi Barbara Buše). Radnja prikazuje kako njegovo razmetanje bogatstvom, uspehom i modernim životnim stavovima izaziva zavist i neprijateljstvo njegovih konzervativnih zemljaka, ali i kako ga nastojanje da zadrži svoj skupi životni stil potakne da se počne baviti krijumčarenjem droge, a što će imati tragične posledice. *Nokaut* je kod kritičara prošao loše, koji Bori Draškoviću sa jedne strane spočitavaju nastojanje da napravi ozbiljnu dramu na temu tada aktualnog generacijskog jaza i sukoba modernog sveta sa konzervativnim mentalitetom, ali je njegov naum kompromitovalo to što je svoj film napunio eksploatacijskim sadržajima, a za što je karakteristična scena u kojoj se lik Barbare Bušet prilikom vožnje sportskim kabrioletom iz čista mira skine gola i maše drugim vozačima.

## Uloge

## Vanjske veze
* 
* Profil filma na portalu comingsoon.it
Opklada (film)

***Opklada*** je jugoslovenski film iz 1971. godine. Režirao ga je Zdravko Randić, a scenario je pisao Živojin Pavlović.

## Radnja

U seoskom mlinu, sa nekoliko radnika, živi stariji poslovođa sa mladom ženom. Ona ga napušta i odlazi u grad da traži šofera, koji je poslom svratio u selo, uneo nemir među supružnike i u mladoj ženi probudio ljubav. Tragajući za njim upoznala je svet periferije i ponižena se vraća mužu.

## Uloge

## Nagrade
Na 18. Filmskom festivalu u Puli 1971. godine:
* Film - Velika bronzana arena
* Dušica Žegarac – Zlatna arena za žensku ulogu u filmu

## Reference

## Vanjske veze
*
Poslednja postaja

***Poslednja stanica*** () je jugoslovenski igrani film snimljen na slovenačkom jeziku 1971. godine u režiji Jožeta Babiča.

## Kratak sadržaj

Bivši revolucionar je verovao da će posle rata biti sve idealno. Zato se nije isticao pa su ga vreme i život pregazili. Njegova biografija je u okvirima svakidašnjice pre poraz nego uspeh.

## Uloge

## Reference

## Vanjske veze
*
Uloga moje porodice u svjetskoj revoluciji

***Uloga moje porodice u svjetskoj revoluciji*** je jugoslovenski igrani film snimljen 1971. godine u režiji Bahrudina Bate Čengića. Predstavlja adaptaciju istoimenog romana Bore Ćosića. Radnja se događa 1945. godine kada nakon pobede partizana u Drugog svetskog rata, grupa mladih komunističkih aktivista bude smeštena u kuću predratne buržujske porodice te prikazuje kako se oni pokušavaju prilagoditi novoj ideologiji i vrednostima, često izazivajući razne apsurdne situacije. Zbog svog političkog naboja i kritičkog stava prema tadašnjem režimu, film se ponekad od kasnijih istoričara i kritičara smeštao u ostvarenja Crnog talasa. Čengić je, kao i drugi njegovi predstavnici, posle njega pao u nemilost i trebalo mu je nekoliko godina da snimi novi celovečernji film.

## Uloge

## Vanjske veze
*
Plastični Isus

***Plastični Isus*** je jugoslovenski igrani film snimljen 1971. godine u režiji  Lazara Stojanovića, poznat kao jedino ostvarenje jugoslovenske kinematografije zbog koga je njegov autor završio u zatvoru, odnosno kao svojevrsni simbol početka novog talasa političke represije u komunističkoj Jugoslaviji 1970-ih.

Napravljen je kao autorov diplomski rad na beogradskom FDU, a po žanru pripada drami. Protagonist, koga tumači Tomislav Gotovac, je mladić koji iz Zagreba dolazi u Beograd snimiti film, ali mu to ne polazi za rukom i umesto toga se upušta u niz ljubavnih veza sa ženama pre nego što ga jedna od njih ubije u nastupu ljubomora. Uz igrane film sadrži i niz dokumentarnih segmenata vezanih uz život u tadašnjoj Jugoslaviji, pre svega u kontekstu nedavnih studentskih demonstracija i kult ličnosti vezanih uz tadašnjeg jugoslovenskog vođu Tita; na filmu je također zabeleženo i venčanje Stojanovićevog bliskog prijatelja Ljubiše Ristića kome su prisustvovali neke od najistaknutijih ličnosti tadašnje Partije, JNA i Državne bezbednosti. Kao i mnogo poznatiji **, sa kojim se često upoređuje, *Plastični Isus* je nastojao koristio eksplicitno seksualno sadržaj; to je uključivalo scene u kojima se Gotovac kao prvi potpuno gol muškarac u jugoslovenskom filmu, ljubi druge muškarce, a postoji i scena u kojoj odrasli muškarac masturbira gledajući dete.

Tadašnjem režimu su, međutim, daleko više smetale scene u kojima se sugerira da je Titov kult ličnosti srodan Hitlerovoj nacističkoj propagandi, odnosno komunistički partizani izjednačuju sa u ratu poraženim ustašama i četnicima. Film je i pre službene premijere zabranjen i stavljen u bunker. Stojanović je optužen za "neprijateljsku propagandu"  i 1973. godine osuđen na tri godine zatvora, a njegovi profesori Aleksandar Petrović i Živojin Pavlović izbačeni sa posla. Zabrana *Plastičnog Isusa* se često smatra uvodom u obračun Titovog režima sa liberalima u SK Srbije, odnosno filmski pokretom Crnog talasa, a nakon koga su započele "olovne godine" u srpskoj i jugoslovenskoj politici i kulturi.

## Nagrade
* Nagrada Međunarodnog žirija kritike na festivalu u Montrealu, 1991.

## Uloge

## Povezano
**[[Maškarada]]*

## Vanjske veze
* 
* http://www.popboks.com/ritam/plasticniisus.shtml
Putovanje na mjesto nesreće

**Putovanje na mjesto nesreće** je igrani film zagrebačkog scenariste i reditelja Zvonimira Berkovića snimljen 1971. godine.

## Kratak sadržaj

Jelena je mlada urbana žena kojoj nepoznati mladić Vlatko u Zagreb donosi vijest da joj je suprug stradao u prometnoj nesreći te da leži izvan životne opasnosti u splitskoj bolnici. Takođe joj priopćava da  suprug ne želi da ga ona posjeti, već njegova ljubavnica za koju nije znala ni da postoji. Susretljivost bivšeg supruga Nina neće ublažiti Jelenin šok , a posjeta ocu, bivšem političkom moćniku, u staračkom domu će ga pogoršati. Kasnije ona prihvaća Vlatkovo udvaranje nesvjesna njegove površnosti i koristoljubivosti...

## Uloge

## Vanjske veze
*
Haleluja

***Haleluja*** je jugoslovenska TV drama u produkciji RTV Beograd emitovana 1971. godine. Režirao ju je Zoran Ratković, a scenario su pisali Đorđe Lebović i Aleksandar Obrenović.

## Uloge

## Vanjske veze
*
Aleluja

**Aleluja** ili **aliluja**  (hebrejski: הַלְלוּיָהּ halelujah, grčki :Αλληλούια aliluja) je usklik koji znači *hvalite Jahvu*, kojim se iskazuje hvala i slava Bogu. Nalazi se na više mesta u Bibliji. U zapadnoj tradiciji aliluja je posebno obeležje uskršnje liturgije.
Crno seme

***Crno seme*** () je jugoslovenski film snimljen 1971. godine na makedonskom jeziku u režiji Kirila Cenevskog. Radnja je smeštena u Grčku na početku građanskog rata 1946. godine, a protagonisti su pripadnici vojske makedonske nacionalnosti, a koje monarhistička desničarska vlada smatra komunističkom petom kolonom te šalje u koncentracioni logor na jednom egejskom ostvru gdje će biti izloženi svakojakim zlostavljanjima. Film, napravljen u vreme kada je Grčkom vladala desničarka vojna diktatura je dobio brojne nagrade u Jugoslaviji, a posle je bio i jugoslovenski službeni kandidat za Oscara.

## Uloge

## Vanjske veze
*
NCIS (sezona 10)

Deseta sezona američke policijsko-proceduralne drame NCIS je emitovana od 25. septembra 2012. do 14. maja 2013. godine na kanalu CBS. 

## Opis

Brian Dietzen se pridružio glavnoj postavi na početku ove sezone..

## Uloge

*Mark Harmon kao Leroj Džetro Gibs
*Michael Weatherly kao Entoni DiNozo ml.
*Cote de Pablo kao Ziva David
*Pauley Perrette kao Ebigejl Šuto
*Sean Murray kao Timoti MekGi
*Brian Dietzen kao Džejms Palmer
*Rocky Carol kao Leon Vens
*David McCallum kao dr. Donald Malard

## Epizode





## Vanjske veze
Kingsley Coman

**Kingsley Coman** (Pariz, 13. lipnja 1996.) je francuski nogometaš i reprezentativac koji je trenutno igra za Al-Nasr. Coman igra ili kao napada ili kao krilo. 

Produkt omladinske škole Paris Saint-Germaina, Coman je 2014. godine potpisao za Juventus nakon što mu je istekao ugovor s matičnim klubom. U svojoj prvoj sezoni s talijanskim klubom osvojio je Seriju A i talijanski kup. U kolovozu 2015. godine odlazi na posudbu u München, gdje također osvaja dvostruku krunu u svojoj prvoj sezoni. 

Coman je skupio preko 30 nastupa za mlađe uzraste francuske reprezentacije, a u studenom 2015. godine je imao svoj seniorski debi. Bio je dio reprezentacije na Euru 2016. godine.
Fabien (TV drama)

***Fabien*** ili (fonetski) ***Fabijen*** je jugoslavenska TV drama u produkciji TV Zagreb emitirana 1971. godine. Predstavlja adaptaciju istoimenog komada francuskog pisca Marcela Pagnola. Režirao ju je Vanča Kljaković.

## Uloge

## Vanjske veze
*
Crni film

***Crni film*** je jugoslovenski kratki dokumentarni film snimljen 1971. godine u režiji Želimra Žilnika. Zbog političke i društvene angažovanosti, ali i kritičkog prikaza tadašnjeg poretka, smatra se ostvarenjem Crnog talasa.

## Radnja

Film se bavi socijalnim problemima beskućnika koji su prepušteni sami sebi. Radnja se dešava 29. januara 1971. u Novom Sadu. Žilnik pronalazi 6 beskućnika koje na nekoliko dana poziva u svoj stan od 48 kvadrata u kome stanuje sa ženom i ćerkom. Beskućnici ulaze u domaćinstvo, na zaprepašćenje Žilnikove žene. Dok beskućnici pričaju o svojim problemima, Žilnik pokušava da im nađe smeštaj. Razgovara sa običnim građanima, socijalnim radnicima i policajcima, ali nigde ne nalazi rešenje.

## Tematika
Dokumentarac se bavi problemima beskućnika u Jugoslaviji. Uprkos socijalističkom statusu države, beskućnici često nisu dobijali nikakvu socijalnu pomoć. Žilnik kritikuje odbijanje države da se suoči sa problemima beskućništva i nezaposlenosti. Film je takođe predstavljen kao kritika jugoslovenskog intelektualnog sloja i filmskih stvaralaca koji odbijaju da se socijalno angažuju uprkos svesti o društvenim problemima.

## Reference

## Vanjske veze
*
Hal Robson-Kanu

**Thomas Henry Alex "Hal" Robson-Kanu** (London, 21. svibnja 1989.) je englesko-velški nogometaš i velški reprezentativac koji je trenutno slobodan igrač. Iako primarno igra na krilu, može igrati i u napadu. 

Robson-Kanu je započeo karijeru u omladinskom pogonu Arsenala, ali je s 15 godina pušten u Reading. Nakon što je 2007. završio Readingovu akademiju, bio je na posudbi u Southend Unitedu i Swindon Townu, prije nego se vratio u matični klub za kojeg je debitirao 2009. godine. Tokom prve sezone je bio ograničen na ulaske s klupe, ali je već u sezoni 2011–12. bio ključan igrač u osvajanju Championshipa i ulasku u prvu ligu. U Premier Leagueu je debitirao 2012. godine te je do isteka ugovora 2016. godine skupio gotovo 200 službenih nastupa za Reading. 

Na međunarodnoj razini, Robson-Kanu je isprva predstavljao svoju rodnu Englesku u mlađim uzrastima, ali je 2010. godine prešao u Wales, rodnu zemlju njegove bake. Nakon perioda u U-21 reprezentaciji, prije nego je debitirao za seniorsku ekipu protiv Hrvatske. Godine 2013., u utakmici protiv Škotske, postigao je prvi gol za reprezentaciju. Na Euru 2016. godine, postigao je gol u prvoj utakmici protiv Slovačke, donijevši tako pobjedu svojoj reprezentaciji.
Ondrej Duda

**Ondrej Duda** (Snina, 5. prosinca 1994.) je slovački nogometaš i reprezentativac koji igra  kao ofenzivni vezni. Profesionalnu karijeru započeo je u Košicama, odakle je nakon dvije godine prešao u Legiju, gdje igra i danas. Za seniorsku reprezentaciju Slovačke debitirao je 2014. godine, a nastupio je i na Euru 2016. godine u Francuskoj. 

## Vanjske veze

* Ondrej Duda (90minut.pl)
Nagyecsed

**Nagyecsed** čita se *Nađečed* je grad na sjeveroistoku Mađarske od 6,327 stanovnika

Nagyecsed administrativno podpada pod Županiju Szabolcs-Szatmár-Bereg.
Ecsed
## Geografija

Nagyecsed leži u Alföldu na rijeci Crasni, koja ga dijeli napola. Udaljen je nekih 66 km istočno od županijskog centra Nyíregyháze.

## Historija

Ime mjesta je prvi put dokumentirano 1220. u dokumentu u kom se govori o zamku - Tas, kasnije zvanim Sarvar, podignutom u 
močvari - Ecsed.
Zamak je tokom 14. vijeka dograđen, tako da je bio cijeli jedan mali utvrđeni grad, kome je zbog močvare bilo teško pristupiti, ali 
se nije mogao ni širiti. U to vrijeme mjesto se zvalo - *Ecsed* i bilo je vlasništvo porodice Báthory, koja je njime vladala sve do 1624.
Ecsed je još u 16. vijeku dobio status trgovišta.

Od 1648. je vlasništvo porodice Rákóczi, razoren je 1711. za kuruckog ustanka.

Nakon toga je carica Marija Terezija 1776. svojim dekretom oduzela Ecsedu status grada.

Tokom 19. vijeka isušena je močvara - Ecsed, pa se mjesto počelo širiti, tad je prezvano u Nagyecsed, -*nagy* na mađarskom znači velik.
Nagyecsed je 1994. dobio status grada.

## Reference

## Vanjske veze

* ''Službene stranice Nagyecseda''
Crasna

**Crasna** (srpskohrvatski: *Krasna*, mađarski: *Kraszna*) je rijeka na zapadu Rumunjske i krajnjem istoku Mađarske, jedna od pritoka rijeke Tise.

Crasna je duga oko 200 km, od toga 46 km u Mađarskoj.

## Karakteristike

Crasna izvire u Masivu Apuseni u Transilvaniji na nadmorskoj visini od 565 m.

Od tamo teče prema sjeverozapadu, preko teritorija općine Şimleu Silvaniei.
Nakon tog ulazi u Mađarsku i teče kroz gradove Nagyecsed i Mátészalka da bi se nešto sjevernije od Vásárosnaménya spajio sa Tisom.

Sve do kraja 19. vijeka - Crasna je uvirala u Rijeku Someş, tad joj je korito regulirano tako da danas ima ušće 3, 5 km sjevernije u Tisu.

Sliv rijeke velik je oko 3142 km², od toga 887 u Mađarskoj i proteže se preko 
rumunjskih okruga Sălaj i Satu Mare i preko mađarske županije Szabolcs-Szatmár-Bereg.

## Reference

## Vanjske veze

* ''Ártéri varázs - a Tisza - Kraszna torkolata''
Patrice Evra

**Patrice Latyr Evra** (Dakar, 15. svibnja 1981.) je francuski nogometaš i reprezentativac koji trenutno igra kao lijevi bek za Olympique de Marseille. Iako je karijeru započeo kao napadač, Evra danas igra isključivo u obrani, a legendarni trener Manchester Uniteda, Alex Ferguson, pohvalio ga je zbog njegovih sposobnosti vođe. Tokom karijere je bio kapetan Manchester Uniteda i francuske reprezentacije.

Sin diplomata, Evra je rođen u Senegalu, a u Francusku se doselio u dobi od jedne godine. Odgojen je u Francuskoj, gdje je i započeo nogometnu karijeru igrajući za klubove u regiji Île-de-France, poput CO Les Ulisa i CSF Brétignyja. Godine 1997. imao je jednogodišnji boravak u Paris Saint-Germainu. Samo godinu dana kasnije, Evra je službeno započeo profesionalnu karijeru, potpisavši ugovor sa sicilijanskim klubom S.C. Marsala 1912. Nakon prve profesionalne sezone, Evra je 1999. potpisao za Monzu. Nakon godinu dana, Evra se vratio u Francusku i potpisao za OGC Nice. Isprva je u Nici igrao kao vezni igrač, ali se ubrzo prilagodio igri na mjestu stopera. Godine 2003. potpisuje za AS Monaco i pomaže svojoj momčadi osvojiti Coupe de la Ligue. S Monakom je prvi put zaigrao u Europi, a tokom sezone 2003–04. je bio prvi izbor na poziciji lijevog beka za Monaco u finalu Lige prvaka. Iste godine, UNFP ga je proglasio najboljim mladim igračem francuske lige, a uvršen je i u momčad godine.

Evrini nastupi u Monacu doveli su do transfera u Manchester United u siječnju 2006. godine. Igrajući za Manchester, Evra je osvojio seriju trofeja, uključujući i Liga kup u svojoj debitantskoj sezoni. Tokom druge sezone, Evra je došao ispred Mikaëla Silvestra i Gabriela Heinzea u izboru za prvog lijevog beka te je u međuvremenu osvojio pet naslova prvaka, jednu Ligu prvaka, jedno FIFA Klupsko svjetsko prvenstvo, tri Liga kupa i četiri Community Shielda. Tri je puta imenovan u momčad godine engleske lige. Zbog svojih nastupa u sezoni 2008–09., imenovan je i u FIFPro XI i u UEFA-inu momčad godine. Nakon što je 2014. godine potpisao za Juventus, odmah je klubu pomogao osvojiti dvostruku krunu i izboriti finale UEFA Lige prvaka, a sljedeće sezone osvojio je i drugi naslov prvaka te talijanski superkup. Za *Staru damu* je igrao do siječnja 2017. godine, kada prelazi u Olympique de Marseille.

Prije nego je nastupio za seniorsku reprezentaciju, Evra je igrao za U-21 reprezentaciju Francuske. U kolovozu 2004. godine, Evra je debitirao za seniorsku reprezentaciju u prijateljskoj utakmici protiv Bosne i Hercegovine. U tom je periodu sudjelovao na pet velika natjecanja - Europskim prvenstvima 2008., 2012. i 2016., te na Svjetskim prvenstvima 2010. i 2014. godine. Kao kapetan momčadi na Svjetskom prvenstvu 2010. godine, Evra je smatran odgovornim za štrajk igrača i katastrofalni rezultat na tom prvenstvu, što je dovelo do njegove suspenzije. Ipak, Didier Deschamps ga je vratio u reprezentaciju i Evra je danas prvi izbor na poziciji lijevog beka.
Nagykálló

**Nagykálló** čita se *Nađkalo* je grad na sjeveroistoku Mađarske od 9,329 stanovnika

Nagykálló administrativno podpada pod Županiju Szabolcs-Szatmár-Bereg.

## Geografija

Nagykálló leži udaljen 14 km istočno od županijskog centra Nyíregyháze.

## Historija

Nagykálló je već u 14. vijeku bio trgovište. Ime mu vjerojatno dolazi od stare mađarske riječi *kálló* koja je značila - 
*okupljalište*, dok prefiks *nagy* znači *veliki*; on je dodat kako bi se razlikovao od susjednog Kiskálla (MalogKálla, kis znači mali), koji je kasnije postao dio Nagykálla.

Kralj Karlo Robert dodjelio je 1315. Nagykállu status grada, nakon tog je postao centar regije. Nakon što su Osmanlije  spalile grad 1556., građani su podigli za bolju odbranu kameni zamak. 
Transilvanijski vojvoda István Bocskai naselio je 1603. hajduke, ali su se oni nakon njegove smrti preselili u Hajdúböszörmény. Nakon tog je Nagykálló postao feud porodice Kallay.

Za Rákóczijeve bune, ustanici su 29. jula 1703. napali zamak, kog su već slijedeći dan zauzeli.
Rákóczi je 1704. naredio da se zamak sruši, ali se to desilo tek 1709.
Od 1747. grad je administrativni centar tadašnje Županije Szabolcs, ali je to prestao biti 1867. kad je tu ulogu dobila Nyíregyháza.

Nagykálló je 1989. ponovno dobio status grada.

## Pobratimski gradovi

* , Metzingen
* , Limanowa
* , Tăşnad
* , Tjačiv
* , Borša
* , Miguelturra

## Reference

## Vanjske veze

* ''Službene stranice Nagykállóa''
Nagyhalász

**Nagyhalász** čita se *Nađihalas* je grad na sjeveroistoku Mađarske od 5,676 stanovnika, koji administrativno podpada pod Županiju Szabolcs-Szatmár-Bereg.

## Geografija

Nagyhalász leži nedaleko od rijeke Tise, udaljen 24 km sjeverno od županijskog centra Nyíregyháze.

## Historija

Nagyhalász je prvi put dokumentiran sredinom 13. vijeka kao ribarsko naselje.

Mjesto je 1993. dobilo status grada.

## Reference

## Vanjske veze

* ''Službene stranice Nagyhalásza''
Eric Dier

**Eric Jeremy Edgar Dier** (Cheltenham, 15. siječnja 1994.), engleski nogometaš i bivši reprezentativac koji trenutno igra za AS Monaco. Dier je primarno defenzivni igrač, a može igrati kao stoper, defenzivni vezni ili desni bek. 

Dier je djetinjstvo proveo u Portugalu, gdje se formirao u omladinskom pogonu Sporting Lisabona. Svoj seniorski debi imao je 2012. godine, nakon povratka s posudbe u Evertonu. Godine 2014. prelazi u Tottenham, potpisavši peterogodišnji ugovor u vrijednosti od £4,000,000. 

Iako je Portugal iskazao interes za njim, Dier se odlučio predstavljati Englesku na međunarodnom nivou. Seniorski debi imao je u studenom 2015. godine, a sudjelovao je i na Euru 2016. godine.
Nyírlugos

**Nyírlugos** čita se *Njirlugoš* je grad na sjeveroistoku Mađarske od 2,699 stanovnika, koji administrativno podpada pod Županiju Szabolcs-Szatmár-Bereg.

## Geografija

Nyírlugos leži u Alföldu, udaljen 38 km jugoistočno od županijskog centra od Nyíregyháze.

## Historija

Nyírlugos je od 1354. feud porodice Báthory, odnosno porodične grane - *Ecsed*.

Sve do polovice 20. vijeka, bio je selo, koje je tokom historije često mjenjalo feudalne gospodare.
Nyírlugos je 2005. dobio status grada.

## Reference

## Vanjske veze

* ''Službene stranice Nyírlugosa''
Nyírmada

**Nyírmada** čita se *Njirmada* je grad na sjeveroistoku Mađarske od 4,890 stanovnika

Nyírmada administrativno podpada pod Županiju Szabolcs-Szatmár-Bereg.

## Geografija

Nyírmada leži udaljena 41 km sjeveroistočno od županijskog centra Nyíregyháze.

## Historija

Ime naselja, zapravo dva; Nagymade i Miklósmade iz kojih je nastala današnja Nyírmada se prvi put spominju 1330.

Nyírmada je 2009. dobila status grada.

## Reference

## Vanjske veze

* ''Službene stranice Nyírmadaa''
Čarapa od sto petlji

***Čarapa od sto petlji*** je jugoslovenska TV drama u produkciji RTV Beograd emitovana 1971. godine. Režirao ju je Nebojša Komadina, a scenario je pisao Aleksandar Popović.

## Uloge

## Vanjske veze
*
Čep koji ne propušta vodu

***Čep koji ne propušta vodu*** je jugoslovenski TV film snimljen 1971. godine u režiji Aleksandra Đorđevića, a po scenariju Branka Reljića.

## Sadržaj film

Dvoje supružnika godinama bezuspešno pokušavaju da postanu roditelji, da bi dobili stan i započeli nov život. Posle pobačaja odlučuju da usvoje dete i posle niza peripetija uspevaju u tome. Ostvaruju punu sreću u novom stanu i sa usvojenim detetom ali se stvari neočekivano komplikuju.

## Uloge

## Nagrade
* Film je nagrađen na festivalu TV filmova u Holivudu 1972. godine.

## Reference

## Vanjske veze
*
Slobodan Novaković

**Slobodan Novaković** (Beograd, 14. april 1939 — Beograd, 3. maj 2007) bio je srpski dramaturg. Završio je Akademiju za pozorište, film, radio i televiziju u klasi Josipa Kulundžića. Svestran, energičan, duhovit, harizmatičan, intelektualno beskrajno radoznao, prve važne profesionalne korake načinio je još 1967. godine u TV Beograd u kojoj je istrajao pune tri decenije. Bio je i reditelj, scenarista, dramaturg i voditelj, urednik i direktor.

## Profesionalni rad
Novinarstvom se bavi od 1958, u "Mladosti". Jugoslovensko dramsko pozorište mu je 1965. izvelo komediju "Alisa u zemlji progresivnih čuda", koja je privukla pažnju i u inostranstvu.

Bio je dramaturg popularnih humorističkih serija: "Muzikanti", "Građani sela Luga", "Kamiondžije", "Diplomci", "Ljubav na seoski način", "Mladići i devojke", kasnije i serije "Sivi dom". Počeo je potom i da režira, uglavnom po sopstvenim scenarijima. Debitovao je 1971. godine režijom dokumentarnog TV filma "Derbi u Velikom selu", a godinu dana kasnije režirao je i svoj prvi igrani TV film "Vreme konja". Oba filma osvojila su nagrade na međunarodnim festivalima – za "Derbi u Velikom selu" Novaković je 1971. godine bio nagrađen za režiju na Prvom festivalu sportskog filma Bled, a za "Vreme konja" 1972. osvojio je Gran pri televizijskog festivala u Minhenu. Usledila je zatim i režija popularne igrane TV serije "Filip na konju" (1974), nagrada "Zlatna harfa" na festivalu u Dablinu za muzički TV film "Rodoslov" i još mnogo priznanja i odličja.

## Bibliografija
U vreme pojave "srpskog novog filma" Novaković počinje da piše i dragocene knjige: 
* Vreme otvaranja, 
* Film kao metafora, 
* Ludosti, 
* Kraljevi i podanici", 
* Kako braća Marks čitaju braću Grim, 
* Alisa u Vavilonu, 
* Među javom i parodijom. 
Objavio je i pet video-kaseta "Slike i zvuci Slobodana Novakovića", izbor iz svojih TV režija, u izdanju PGP-a (1997).

Novakovićevo ime i stvaralaštvo vezuje se i za beogradski Fest i Festival autorskog filma, za dugogodišnju saradnju sa "Ježom" u kojem je objavljivao satire, za suđenje na fudbalskim utakmicama, a on je posebnu ljubav gajio i prema Fudbalskom klubu "Partizan", u čijoj je upravi bio niz godina.

## Reference

## Vanjske veze
* 
* Politika/kultura
Čudo (TV film)

***Čudo*** je jugoslovenski crno-beli TV film snimljen 1971. godine u produkciji RTV Beograd i režiji po scenariju Đorđa Kadijevića. Predstavlja adaptaciju južnoslovenske srpske narodne pesme *[[Bolani Dojčin]]*.

## Uloge

## Vanjske veze
*
Četvrta Vlada Republike Hrvatske

**Četvrta Vlada Republike Hrvatske** je saziv Vlade Republike Hrvatske u periodu od **[[12. kolovoza]] [[1992.]]** do **[[3. travnja]] [[1993]]**. Predsjednik Vlade bio je **[[Hrvoje Šarinić]]**.

Osnovana je nakon što je u ljeto 1992. godine oformljen novi saziv Hrvatskog sabora, izabran na izborima na kojima je dotada vladajuća Hrvatska demokratska zajednica stekla uvjerljivu većinu. Tako je i nova vlada bila većinska, odnosno jednostranačka. Za novog premijera je imenovan Šarinić, koji je dotle bio predstojnik Ureda predsjednika Republike, a samim time i jedan od najbližih suradnika Franje Tuđmana, koji je u tadašnjem polupredsjedničkom sustavu imao ključan utjecaj na rad Vlade.

Mandat nove vlade je obilježio nastavak oružanih sukoba, iako u nešto manjem intenzitetu nego kod prethodne vlade, s obzirom da se manje-više održavalo primirje s pobunjenim Srbima sve do početka 1993. godine, kada je Operacija Maslenica izazvala novu eskalaciju, prije svega u Dalmaciji. Šarinićeva vlada je, pak, bila prije svega zaokupljena unutarnjim reformama - radom na novoj teritorijalnoj organizaciji Hrvatske, kojom su općine iz komunističkog perioda zamijenjene županijama, općinama i gradovima koje postoje i danas. Mnogo je kontroverzniji bio nastavak procesa *pretvorbe društvenog vlasništva* odnosno privatizacija javnih poduzeća, koji je izveden na način koji će kasnije postati podloga brojnih optužbi za navodnu korupciju i pogodovanju HDZ-u bliskim tajkunima, a među čime se posebno ističe prodaja uglednih splitskih novina *[[Slobodna Dalmacija]]* Miroslavu Kutli.

Početkom veljače 1993. su u Hrvatskoj održani izbori za Županijski dom Sabora, kao i općinske, gradske i županijske skupštine. Na njima je HDZ trijumfirala u gotovo svim oblastima, ali je jedan od izuzetaka bila Primorsko-goranska županija odakle je Šarinić bio rodom. Gubitak prestiža, ali i niz verbalnih gafova koji su ga učinili jednim od manje popularnih političara je doveo do njegove smjene, a za novog premijera je imenovan Nikica Valentić koji će voditi novu vladu.

## Popis ministara i portfelja
Neki od navedenih perioda se ne odnose na Šarinićevu vladu, s obzirom da su određeni ministri također na istim funkcijama služili i u prethodnoj i sljedećoj vladi.

## Vanjske veze
* Kronologije Vlade RH 
*  Vlada RH
Lorik Cana

**Lorik Agim Cana** (Priština, 27. srpnja 1983.) je bivši albanski nogometaš i reprezentativni kapetan koji je karijeru završio u Nantesu, u francuskoj ligi. Cana je igrao kao obrambeni igrač, a većinu svoje karijere proveo je igrajući u Francuskoj. Za albansku reprezentaciju debitirao je 2003. godine, a sudjelovao je i na Euru 2016. godine, gdje je u prvoj utakmici dobio crveni karton zbog prekršaja i igranja rukom.
Fabian Schär

**Fabian Lukas Schär** (Wil, 20. prosinca 1991.) je švicarski nogometaš i reprezentativac koji trenutno igra za Newcastle United na poziciji stopera. Karijeru je započeo u lokalnom klubu FC Wil 1900, odakle je nakon tri godine prešao u Basel. Nakon tri godine u najjačem švicarskom klubu, odlazi u Hoffenheim. Za reprezentaciju je debitirao 2013. godine, nakon što je godinama igrao za mlađe uzraste.
Juraj Njavro

**Juraj Njavro** (Cerovica, Neum, 2. srpnja 1938. - Zagreb, 15. rujna 2008.), bio je hrvatskiski liječnik i političar, poznat kao direktor gradske bolnice za vrijeme opsade Vukovara te kao ministar u nekoliko hrvatskih vlada 1990-ih.

## Biografija
Juraj Njavro rodio se je u Cerovici pokraj Neuma, 1938. godine. Osnovnu školu završio je u rodnom mjestu, gimnaziju u Dubrovniku, a Medicinski fakultet u Zagrebu.

Izbijanje rata 1991. godine ga je zateklo u Vukovaru, gdje je kao direktor bolnice i kirurg osobno sudjelovao u liječenju ranjenika. Nakon što je u studenom grad pao, Njavro je zajedno sa velikom skupinom civila zarobljen od snaga JNA i odveden u logor u Srijemskoj Mitrovici gdje je proveo nekoliko mjeseci. Svoja iskustva je opisao u knjizi 'Glava dolje, ruke na leđa''. Pušten je tijekom razmjene zarobljenika.

U ljeto 1992. je kao član HDZ izabran u Hrvatski sabor gdje će, uz još dva dodatna mandata, služiti do 2003. godine. U vladi Hrvoja Šarinića (1992.-1993.) bio je ministar zdravstva, u Vladi Nikice Valentića (1993.-1995.) obnašao je dužnost ministra za humanitarna pitanja, a bio je i na položaju ministra hrvatskih branitelja Domovinskog rata u Vladi Zlatka Mateše (1996.-1997.).

### Vlada RH
## Nagrade, priznanja i odlikovanja
* Nositelj je mnogih odličja, priznanja i zahvalnica, a sam je posebno isticao priznanje Medicinskog fakulteta Sveučilišta u Zagrebu "Medicina - za humanost i etičnost"
* 1995.: Red kneza Domagoja s ogrlicom

## Izvori
Smiljko Sokol

Prof. dr. sc. **Smiljko Sokol** (Zagreb, 25. studenog 1940.), hrvatski pravnik, sveučilišni profesor, političar, bivši ministar, saborski zastupnik, sudac i predsjednik Ustavnog suda Republike Hrvatske. 

Diplomirao je na Pravnom fakultetu u Zagrebu 1964. Na istom fakultetu stekao znanstveni stupanj doktora pravnih znanosti iz područja ustavnog prava 1976. godine. Od 1965. radi na Pravnom fakultetu Sveučilišta u Zagrebu, najprije kao asistent, pa docent, izvanredni i redoviti profesor te predstojnik Katedre za ustavno pravo. Od 1983. do 1985. prodekan, a od 1989. do 1991. dekan Pravnog fakulteta Sveučilišta u Zagrebu.

Jedan od stručnih autora i član Ustavne komisije Sabora Republike Hrvatske i Ustavotvorne komisije Predsjedništva Republike Hrvatske te svih njihovih radnih skupina za izradu prvog Ustava Republike Hrvatske 1990. godine. Od 1990. sudjelovao na stručnom oblikovanju novog hrvatskog zakonodavstva u području javnog prava.

Od 1992. do 1993. godine bio je ministar bez lisnice u Vladi Republike Hrvatske, savjetnik predsjednika Republike Hrvatske za ustavnopravna pitanja, zastupnik u trećem sazivu Zastupničkog doma Hrvatskog sabora, potpredsjednik Odbora za Ustav, Poslovnik i politički sustav Zastupničkog doma Hrvatskog sabora.

Bio je sudac Ustavnog suda Republike Hrvatske od 1999. do 2007., a u razdoblju od 1999. do 2003. bio je i njegov predsjednik.

Autor osam knjiga iz područja ustavnog prava i političkih znanosti te više od 120 znanstvenih i stručnih radova. Redoviti član-utemeljitelj Akademije pravnih znanosti Hrvatske. Član *Société de legislation comparé iz Pariza*, Francuska, od 1985. Predavač i gost-predavač na više poslijediplomskih studija Pravnog fakulteta Sveučilišta u Zagrebu, Pravnog fakulteta Sveučilišta u Ljubljani i Fakulteta političkih znanosti Sveučilišta u Zagrebu. Organizator, predavač i sudionik brojnih znanstvenih i stručnih domaćih i međunarodnih savjetovanja, seminara i drugih skupova. Nositelj je državnih odlikovanja: Red hrvatskog pletera, Red Danice hrvatske s likom Ruđera Boškovića, Red hrvatskog trolista, Red kneza Trpimira s ogrlicom i Danicom.

Ostao je upamćen po izjavi da novac nije imovina. Tom izjavom je pokušao opravdati neprijavljenu ušteđevinu obitelji Tuđman.

## Izvori
Tiszavasvári

**Tiszavasvári** čita se *Tisavašvari* je grad na sjeveroistoku Mađarske od 12,840 stanovnika, koji administrativno podpada pod Županiju Szabolcs-Szatmár-Bereg.

## Geografija

Tiszavasvári leži na kanalu Keletti, udaljen 27,8 km sjeverozapadno od županijskog 
centra Nyíregyháze.

## Historija

Tiszavasvári je formiran 1940-ih spajanjem dva naselja *Tiszabűda* koji se nekad zvao samo Bűd i *Bűdszentmihálya* (koji se nekad zvao *Szentmihály*. Ime mu je službeno promjenjeno tek 1952.

Bűd je razoren za provale Mongola, pa je ponovno naseljen krajem 16. vijeka ukrajinskim Grkokatolicima.
Szentmihály je nastao oko 1440. kao feud porodice Báthory.

Tiszavasvári je 1986. dobio status grada.

## Pobratimski gradovi

* , Baia Mare
* , Osmaniye
* , Yichun
* , Ardabil

## Reference

## Vanjske veze

* ''Službene stranice Tiszavasvária''
Újfehértó

**Újfehértó** čita se *Ujfeherto* (njemački: *Ratzfert*) je grad na sjeveroistoku Mađarske od 12,736 stanovnika, koji administrativno podpada pod Županiju Szabolcs-Szatmár-Bereg.

## Geografija

Újfehértó leži u Alföldu, udaljen 16 km južno od županijskog 
centra Nyíregyháze.

## Historija

Naselje je nastalo u 14. vijeku, kao feud porodice Báthory pod imenom *Fejértó*, odnosno *Rácz-Fejértó*.
Od 1608. se zove *Uj Fejertho*, prefiks *uj*, na mađarskom znači - *novi*.

Početkom 19. vijeka izrastao je u naselje od 7.000 stanovnika pa je 1836. dobio status trgovišta.

Újfehértó od 1992. ima status grada.

## Pobratimski gradovi

* , Braniştea
* , Kursk
* , Nymburk
* , Doberdò del Lago
* , Harta
* , Šahy
* , Żarów

## Reference

## Vanjske veze

* ''Službene stranice Újfehértóa''
Vaja

**Vaja**, ranije znana kao *Nyírvaja*, grad je na sjeveroistoku Mađarske od 3,515 stanovnika

Vaja administrativno potpada pod Županiju Szabolcs-Szatmár-Bereg u kojoj je treći grad po veličini.

## Geografija

Vaja leži u Alföldu, udaljena 35 km istočno od županijskog centra Nyíregyháze.

## Historija

Naselje je prvi put dokumentirano 1272. u povelji kralja Bele IV. 
Oko 1370. kralj Sigismund poklonio je mjesto László Vayu biskupu od Oradeje. Po njemu 
je grad dobio svoje današnje ime - Vaja.

Vaja je 1969. dobila status grada.

## Reference

## Vanjske veze

* ''Službene stranice Vaje''
Vásárosnamény

**Vásárosnamény** čita se *Vašarošnamenj* je grad na sjeveroistoku Mađarske od 8,693 stanovnika

Vásárosnamény administrativno podpada pod Županiju Szabolcs-Szatmár-Bereg.
Ecsed
## Geografija

Vásárosnamény leži u Alföldu na ušću Crasne u  Tisu, udaljen 62 km sjeveroistočno od županijskog centra Nyíregyháze.

## Historija

Mjesto je prvi put dokumentirano 1214. pod imenom *Numen*, krajem 14. vijeka zovu ga Namény.

Od 1418. ima pravo na održavanje sajmova pa je 1494. dobio status trgovišta.

Namény je od početka 18. vijeka pa sve do 1945. bio feud porodice Eötvös. Tokom 20. vijeka spojio se sa susjednim naseljima Ugorny, Gergelyi i Vitka.

Vásárosnamény je 1978. dobio status grada.

## Reference

## Vanjske veze

* ''Službene stranice Vásárosnaménya''